Dim apêl i estraddodi dyn o'r Wyddgrug i Wlad Groeg - BBC Cymru Fyw
Dim apêl i estraddodi dyn o'r Wyddgrug i Wlad Groeg
http://www.bbc.com/cymrufyw/37911185
Image caption Paul Wright
Mae Gwasanaeth Erlyn y Goron wedi cadarnhau na fyddan nhw'n apelio yn erbyn dyfarniad barnwr wythnos diwetha i wrthod cais i estraddodi dyn o Sir y Fflint i Wlad Groeg.
Fe gafodd Paul Wright ei arestio yn ei gartref yn yr Wyddgrug ym mis Mawrth mewn cysylltiad â gwrthdrawiad rhwng car a sgwter ar ynys Creta 13 o flynyddoedd yn ôl.
Mae'r tad 34 oed - oedd yn 21 ar y pryd - yn dweud ei fod yn teithio mewn car oedd yn cael ei yrru gan ffrind iddo, wedi i hwnnw gynnig ei symud ar ran gweithiwr mewn bar, pan ddigwyddodd y gwrthdrawiad.
Mewn gwrandawiad nad oedd Mr Wright yn bresennol ynddo, fe'i cafwyd e'n euog o fynd â cherbyd heb ganiatad ac achosi difrod troseddol, a cafodd ei ddedfrydu i 15 mis yn y carchar a chael dirwy o 4,000 Euro.